謁禹廟
作者：崔詞
朝代：唐

paragraphs: （按：崔詞疑即與薛苹同題禹廟十七人之一。
）惟舜禪功始，惟堯錫命初。
九州方奠畫，萬壑遂橫疏。
受籙嘗開洞，過門不下車。
諸侯會玉帛，滄海薦圖書。
玄默將遺世，崇高亦厭居。
耘田自有鳥，濬澤豈爲魚。
家及三王嗣，殷囚百代如。
靈容肅清宇，袞服閉荒墟。
棗徑愁雲暮，松扉撤祭餘。
叨榮陵寢邑，懷古益躊躇。
（見《會稽掇英總集》卷八）。